รัฐบาลไทย-ข่าวทำเนียบรัฐบาล-ฝ่ายปกครองอำเภอบางละมุง ลงพื้นที่ตรวจสอบร้านค้าลักลอบจำหน่ายน้ำกระท่อมให้เยาวชน 2 ร้าน จับผู้กระทำความผิด 4 ราย พร้อมของกลางน้ำกระท่อม 951 ขวด เน้นย้ำ มุ่งมั่นเดินหน้าจัดระเบียบ
วันอาทิตย์ที่ 17 มีนาคม 2567
17/03/2567
ฝ่ายปกครองอําเภอบางละมุง ลงพื้นที่ตรวจสอบร้านค้าลักลอบจําหน่ายน้ํากระท่อมให้เยาวชน 2 ร้าน จับผู้กระทําความผิด 4 ราย พร้อมของกลางน้ํากระท่อม 951 ขวด เน้นย้ํา มุ่งมั่นเดินหน้าจัดระเบียบ
ฝ่ายปกครองอําเภอบางละมุง ลงพื้นที่ตรวจสอบร้านค้าลักลอบจําหน่ายน้ํากระท่อมให้เยาวชน 2 ร้าน จับผู้กระทําความผิด 4 ราย พร้อมของกลางน้ํากระท่อม 951 ขวด เน้นย้ํา มุ่งมั่นเดินหน้าจัดระเบียบสังคมอย่างจริงจังและต่อเนื่อง
วันนี้ (17 มี.ค. 67) นายวีกิจ มานะโรจน์กิจ นายอําเภอบางละมุง เปิดเผยว่า อําเภอบางละมุง จังหวัดชลบุรี ได้รับการร้องเรียนผ่านศูนย์ดํารงธรรมอําเภอบางละมุงว่า มีร้านลักลอบจําหน่ายน้ํากระท่อมให้แก่ประชาชน รวมทั้งเด็กและเยาวชน บริเวณถนนเขาตาโล หมู่ 10 ตําบลหนองปรือ อําเภอบางละมุง จังหวัดชลบุรี ตนจึงได้สั่งการให้ปลัดอําเภอฝ่ายความมั่นคง นํากําลังสมาชิกกองอาสารักษาดินแดนอําเภอบางละมุง ลงพื้นที่สืบสวนข้อเท็จจริงและวางแผนจับกุม ซึ่งสามารถจับกุมร้านค้าได้ 2 ร้าน ผู้กระทําความผิด 4 ราย พร้อมของกลางน้ํากระท่อม 951 ขวด
นายวีกิจ มานะโรจน์กิจ นายอําเภอบางละมุง กล่าวว่า การปฏิบัติการครั้งนี้ สามารถจับกุมร้านค้าได้ 2 ร้าน ดังนี้ 1. ร้าน Mr.KRATOM (มิสเตอร์กระท่อม) หมู่ 10 ตําบลหนองปรือ อําเภอบางละมุง โดยสามารถจับกุม นายพงษ์ชาญ อายุ 24 ปี และนายพงศพัศ อายุ 26 ปี พร้อมของกลางน้ํากระท่อมบรรจุขวด จํานวน 310 ขวด เจ้าหน้าที่แจ้งข้อกล่าวหา ร่วมกันจําหน่ายอาหารที่มีพืชกระท่อมเป็นส่วนผสมอันเป็นการฝ่าฝืนประกาศกระทรวงสาธารณสุข (ฉบับที่ 424) พ.ศ. 2564 และที่แก้ไขเพิ่มเติม (ฉบับที่ 430) พ.ศ. 2564 (มาตรา 6 (8) ประกอบมาตรา 50 พ.ร.บ.อาหาร พ.ศ. 2522) 2. ร้าน หัวจ่ายใบขมชลบุรี ถนนเขาตาโล หมู่ 10 ตําบลหนองปรือ อําเภอบางละมุง สามารถจับกุมนายมนูศักดิ์ อายุ 27 ปีและนายวรวุฒิ อายุ 23 ปี พร้อมของกลางน้ํากระท่อมบรรจุขวด จํานวน 641 ขวด เจ้าหน้าที่แจ้งข้อกล่าวหา ร่วมกันจําหน่ายอาหารที่มีพืชกระท่อมเป็นส่วนผสม อันเป็นการฝ่าฝืนประกาศกระทรวงสาธารณสุข (ฉบับที่ 424) พ.ศ. 2564 และที่แก้ไขเพิ่มเติม (ฉบับที่ 430) พ.ศ. 2564 (มาตรา 6 (8) ประกอบมาตรา 50 พ.ร.บ.อาหาร พ.ศ.2522)
“จากการจับกุมทั้ง 2 ร้านค้า รวมของกลางน้ํากระท่อมบรรจุขวดพร้อมจําหน่ายได้ทั้งสิ้น 951 ขวด โดยได้มีการสอบถามเพิ่มเติม ผู้กระทําความผิดทุกรายให้การรับสารภาพว่าจําหน่ายน้ํากระท่อมจริงโดยผสมแยกเป็นรสชาติ ดังนี้ 1. รสชาเขียว 2. รสชาไทย 3. รสหวาน 4. รสโกโก้ 5. รสบ๊วย 6. รสแคนตาลูป 7. รสน้ําตาลสด 8. รสขม และ 9. รถเผือก เจ้าหน้าที่จึงได้แจ้งข้อกล่าวหาและแจ้งสิทธิ นําส่งพนักงานสอบสวน สภ.บางละมุง เพื่อดําเนินคดีตามกฎหมายต่อไป" นายวีกิจฯ กล่าวเพิ่มเติม
นายวีกิจ มานะโรจน์กิจ นายอําเภอบางละมุง กล่าวในช่วงท้ายว่า อําเภอบางละมุง จังหวัดชลบุรี มุ่งมั่นขับเคลื่อนนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล มุ่งขจัดยาเสพติดให้หมดไป โดยเฉพาะการพุ่งเป้า Re X-Ray พื้นที่ในทุกอําเภออย่างต่อเนื่อง เพื่อกวาดล้างยาเสพติดและสิ่งผิดกฎหมาย พร้อมได้กําชับให้เจ้าหน้าที่ฝ่ายปกครองยกระดับความเข้มข้นในการลาดตระเวนอย่างต่อเนื่อง ซึ่งอําเภอบางละมุงได้บูรณาการทุกภาคส่วนเพื่อเพิ่มความเข้มข้น เสาะหายาเสพติดที่อาจถูกซุกซ่อนอยู่ พร้อมขยายผลนําไปสู่การตัดวงจรยาเสพติด เพื่อให้สังคมมีความสงบเรียบร้อย เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน เป็นสังคมที่น่าอยู่ ทั้งนี้ หากพี่น้องประชาชนมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือเหตุสร้างความเดือดร้อนรําคาญ ขอให้แจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง
#กระทรวงมหาดไทย #บําบัดทุกข์บํารุงสุข